7. oktober 2009

**Kære forældre i 4. klasse**

Vi skal i det næste stykke tid arbejde med kapitlet Tal. Eleverne skal i denne periode lære om:

* **Talsystemet:** Tallene fra 0 til 9.999.999. Gange og dele med 10, 100 og 1.000.
* **Decimaltal:** Tal med en og to decimaler (tiende- og hundrededele).
* **Brøk:** Herunder også blandede tal (fx 7/100 og 3 1/10).
* **Procent:** Kobling med procent og brøk (fx 25% = 25/100 eller 1/4).
* **Negative tal:** Plus og minus med positive og negative tal (fx -2 + 5 – 8 + 3).


I kan hjælpe jeres barn godt på vej derhjemme ved at udføre en eller flere af de nedenstående aktiviteter, når børnene har arbejdet med dem i skolen:

**Spil fra bogen:**

|  |  |  |
| --- | --- | --- |
| Side 3 | opgave 6 | Nummerpladekrig |
| Side 6 | opgave 18 | Målevæddeløb (tegn en bane på fx millimeter- eller ternet papir) |
| Side 8 | opgave 28 | Det største beløb |
| Side 14 | opgave 46 | Laveste facit |

**Andre aktiviteter:**

**Gamle mønter.** Tal om de mønter, der fandtes, da bedsteforældrene var børn – fx 1-, 2-, 5- og 10-ører. Hvordan skrives mønternes værdi med decimaltal? Hvor mange mønter går der på en krone?

**Taldiktat.** Tegn talhuse, som vist og sig fx ”Skriv og sig tallet med 2 tiendedele, 3 tiere, 7 hundreder og 0 enere” (730,2).

**Store tal**. Find og klip store tal ud af aviser og blade (fx bil- eller huspriser), læs dem op og sorter dem efter størrelse.

**Procent**. Find ud af, hvor der bruges % i fx aviser og reklamer. Tegn dem eventuelt i 10x10 diagrammer.

**Temperaturer**. Søg fx oplysninger om fx mininums- og maksimumstemperaturer på [www.dmi.dk](http://www.dmi.dk) og forskellen på nogle af dem. Minimumstemperaturerne skal være negative.

**Tættest på nul.** Sorter billedkort og jokere fra et kortspil. De røde kort er negative tal og de sorte positive tal. Fx svarer ruder 2 til -2. Barnet vender et kort ad gangen og lægger til eller trækker fra det forrige resultat. Det gælder om at stoppe i tide, således at man kommer tættest på nul. Der byttes roller.

God fornøjelse og med venlig hilsen

Skriv dit navn her...